დედოფლისწყაროს მუნიციპალიტეტის გერბი

დედოფლისწყაროს მუნიციპალიტეტის გერბი — დედოფლისწყაროს მუნიციპალიტეტის სახელმწიფო სიმბოლო დროშასთან ერთად. მიღებულია დედოფლისწყაროს მუნიციპალიტეტის საკრებულოს მიერ 2011 წლის 29 აპრილს.დედოფლისწყაროს მუნიციპალიტეტის საკრებულოს დადგენილება №7 2011 წლის 29 აპრილი

 აღწერილობა 
გერბის ფარი გაკვეთილია, გადაკვეთილი და იყოფა ოთხ ნაწილად.
I ნაწილი — ლურჯ ველზე ოქროს მთაზე მდგარი ოქროს აღჭურვილი ციხე-სიმაგრეა ორი კოშკით, რომელთა შორის გალავანზე აღმართულია ვერცხლის ხორუგვი, რომელზეც გამოსახულია მეფე თამარის წითელი ხელრთვა. ციხე-სიმაგრის სარკმელები და ნახევრად ღია კარიბჭის ველი მეწამულია.
II ნაწილი — მეწამული ველის ზედა ნაწილში მოთავსებულია ოქროს თასი, მის ქვემოთ ვერცხლის წყარო, დაბლა ოქროს მთა.
III ნაწილი — მეწამულ ველზე ოქროს ხორბლის ძნა.
IV ნაწილი — ვერცხლის ველზე კამეჩის შავი თავი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „დედოფლისწყარო“.

რესურსები ინტერნეტში
 დედოფლისწყაროს მუნიციპალიტეტის გერბი და დროშა

სქოლიო

კატეგორია:საქართველოს მუნიციპალური გერბები